הבחירות לרבנות הראשית לישראל (1993)

בחירות לרבנות הראשית לישראל התקיימו בתאריך 21 בפברואר 1993. בבחירות אלו נבחרו הרב ישראל מאיר לאו כרב הראשי האשכנזי והרב אליהו בקשי-דורון כרב הראשי הספרדי והראשון לציון.

 רקע 
לאחר כהונה של עשר שנים של הרבנים הראשיים הקודמים – הרב אברהם שפירא והרב מרדכי אליהו – התקיימו בחירות בהתאם לחוק הרבנות הראשית לישראל שקובע כהונה בת עשר שנים לשני הרבנים הראשיים.

 האספה הבוחרת 
הגוף הבוחר כלל 145 חברים: והורכב מרבנים, בהם רבני ערים ומועצות דתיות, ונציגי ציבור – נבחרי ציבור, שרים, ראשי מועצות ואישי ציבור דתיים.

 80 הרבנים 
30 רבני הערים הגדולות: הרב שלום משאש (ירושלים), הרב יצחק קוליץ (ירושלים), הרב חיים דוד הלוי (תל אביב), הרב ישראל מאיר לאו (תל אביב), הרב אליהו בקשי דורון (חיפה), הרב שאר ישוב הכהן (חיפה) (ארבעת האחרונים היו גם מועמדים וגם בוחרים), הרב יוסף בר שלום (בת ים), הרב שאול וינגרטן (בת ים), הרב שמעון סלומון (פתח תקווה), הרב דוד שלוש (נתניה), הרב יהודה וולפא (ראשון לציון), הרב יוסף עזרן (ראשון לציון), הרב יעקב אריאל (רמת גן), הרב יצחק ברדע (רמת גן), הרב מישאל דהאן (באר שבע), הרב אליהו כץ (באר שבע), הרב שלמה עמרם קורח (בני ברק), הרב ישראל אליזרע (אשדוד), הרב יוסף שיינין (אשדוד), הרב שמחה קוק (רחובות) (היה גם מועמד), הרב חיים יצחק הלוי (הרצליה), הרב יצחק יעקובוביץ (הרצליה), הרב יוסף בלוי (אשקלון), הרב פנחס שיר (כפר סבא), הרב אברהם שלוש (כפר סבא), הרב שלמה מלץ (רעננה), הרב יצחק פרץ (רעננה), הרב פנחס אדרי (גבעתיים), הרב יוסף גליקסברג (גבעתיים), הרב דוד ורנר (חדרה).

14 רבני עיר של המועצות המקומיות הגדולות: הרב יעקב אדלשטיין (רמת השרון), הרב דוד גולן (רמת השרון), הרב בן ציון ליפסקר (ערד), הרב יוסף אלבו (ערד), הרב דוד צדקה (פרדס חנה), הרב שלמה טובים (יהוד), הרב ישראל גרשטנקורן (קריית מלאכי), הרב חיים שמעון פינטו (קריית מלאכי), הרב אליהו כהן (בית שאן), הרב מרדכי חזיזה (מבשרת ציון), הרב יהודה זילברשטיין (קריית טבעון), הרב עמרם בית אל (קריית טבעון), הרב מרדכי בר מוחא (נשר), הרב טוביה בהריר (נשר).

2 רבנים אזוריים מהמועצות האזוריות הגדולות: הרב שלמה דמארי (מטה יהודה), הרב מרדכי זמיר (עמק יזרעאל).

8 רבנים מהיישובים הגדולים: הרב מרדכי אשכנזי (כפר חב"ד), הרב דוד גרינוולד (נחלים), הרב שלום זכריה (אחיעזר), הרב אליעזר וייס (כפר הרא"ה), הרב מנחם ולדמן (ניר עציון), הרב יצחק שהרבני (אחיסמך), הרב מרדכי מלכה (חצב), הרב שמעון גואטה (עוזה).

4 רבני שכונות: הרב אברהם קופשיץ (ירושלים), הרב חנניה דרעי (תל אביב יפו), הרב עקיבא הכרמי (חיפה), הרב מאיר סויסה (באר שבע).

10 הדיינים הוותיקים ביותר בבתי הדין הרבניים: הרב אברהם שפירא, הרב שמואל שפירא, הרב יוסף נדב, הרב משה מילצקי, הרב דוד עטייה, הרב אריה הורוביץ, הרב מרדכי אליהו, הרב נחום קרייסמן, הרב חיים צימבליסט, הרב משה טופיק.

2 הרבנים הצבאים בעלי הדרגה הגבוהה ביותר: הרבצ"ר אלוף הרב גד נבון וסגן הרבצ"ר סא"ל הרב חיים מנחם בקשט.

10 רבנים שמינה השר לענייני דתות באישור הממשלה: הרב משה אביטל, הרב אברהם דיין, הרב יצחק דניאל, הרב יהודה דידי, הרב יוסף הדנה, הרב מנחם הכהן, הרב יצחק יוסף, הרב מרדכי פירון, הרב ישראל פנחסי, הרב יוסף יעקב צוברי.

 70 אישי הציבור 
25 ראשי הערים הגדולות: טדי קולק (ירושלים), שלמה להט (תל אביב יפו), אריה גוראל (חיפה), משה רום (חולון), אהוד קנמון (בת ים), גיורא לב (פתח תקווה), יואל אלראי (נתניה), מאיר ניצן (ראשון לציון), צבי בר (רמת גן), יצחק רגר (באר שבע), ירחמיאל בויאר (בני ברק), צבי צילקר (אשדוד), מיכאל לפידות (רחובות), אליהו לנדאו (הרצליה), בני ועקנין (אשקלון), יצחק ולד (כפר סבא), זאב בילסקי (רעננה), יצחק ירון (גבעתיים), נחמיה להב (חדרה), דוד ראם (קריית אתא), משה פרץ (רמלה), שמואל סיסו (קריית ים), ז'קי סבג (נהריה), דני ז'אק (קריית ביאליק), יוסף פרץ (טבריה).

6 ראשי המועצות המקומיות הגדולות: אפרים חירם (רמת השרון), בצלאל טביב (ערד), דוד לוין (פרדס חנה), מרדכי ליניק (יהוד), יוסף ונונו (קריית מלאכי), שלמה בן לולו (בית שאן).

4 ראשי המועצות האזוריות הגדולות: מאיר ויזל (מטה יהודה), שמואל כהן (עמק יזרעאל), עמוס דגני (עמק חפר), יחזקאל בירט (מטה אשר).

14 ראשי מועצות דתיות של הערים הגדולות: הרב יצחק רלב"ג (ירושלים), שמואל אלטלף (תל אביב יפו), ישראל לבנון (חיפה), נתן גולדברג (חולון), יצחק טורק (בת ים), פלטיאל אייזנטל (פתח תקווה), דב דומברוביץ (נתניה), יצחק שלינקה (ראשון לציון), רפאל גוילי (רמת גן), אלי מרציאנו (באר שבע), ישראל ביננפלד (בני ברק), שלמה אליזרע (אשדוד), יצחק גרז (רחובות), צבי וייס (הרצליה).

4 ראשי מועצות דתיות של המועצות המקומיות הגדולות: סעדיה בצלאלי (רמת השרון), מרדכי עזריה (ערד), שלמה אבני (פרדס חנה), דוד ריעני (יהוד).

2 שרי הממשלה: שר האנרגיה והתשתית, שר התקשורת והשר לביטחון פנים משה שחל (העבודה), שר הפנים אריה דרעי (ש"ס).

5 חברי כנסת: הרב יצחק לוי (המפד"ל), משה ניסים (הליכוד), נעמי חזן (מרצ), אלי דיין (העבודה), הרב משה מאיה (ש"ס).

10 אנשי ציבור שמינה השר לענייני דתות: הרב יוסף בוקסביום, אורה גז, סיני גלבוע, יעקב ישי, צבי כהן, אלי כהן ג'וור, ישראל ליפל, אהרון מאיר, אלי סדן, יובל פרנקל.

יו"ר ועדת הבחירות לרבנים הראשיים לישראל היה סגן נשיא בית המשפט המחוזי בירושלים יעקב בזק.

 מערכת הבחירות 
לתפקיד הרב הראשי הספרדי התמודד הרב אליהו בקשי-דורון, רבה של חיפה, שזכה לתמיכת חוגים רחבים הן מן הציבור החרדי והן הדתי-לאומי. מתחרהו העיקרי היה הרב חיים דוד הלוי, שהיה רבה הספרדי של תל אביב-יפו. הרב בקשי-דורון נבחר לתפקיד בתמיכת הרב עובדיה יוסף.

לתפקיד הרב הראשי האשכנזי התמודד הרב ישראל מאיר לאו, רב העיר תל אביב, ניצול השואה ודמות פופולרית בציבור הכללי. מולו התמודד הרב שמחה הכהן קוק, רב העיר רחובות, שהיה מזוהה יותר עם הציבור החרדי, והרב שאר ישוב כהן.

הבחירות התאפיינו בהשמצות רבות. בין השאר נטען על קשרים לא ראויים בין הרב לאו לבין מספר נשים.

 תוצאות 
 הרב ישראל מאיר לאו נבחר לרב הראשי האשכנזי.
 הרב אליהו בקשי-דורון נבחר לרב הראשי הספרדי.

השניים כיהנו בתפקידם עד לשנת 2003.

 הערות שוליים 

1993
קטגוריה:1993 בישראל